MT
C 252/52
Il-Ġurnal Uffiċjali tal-Unjoni Ewropea
17.7.2023
Digriet tal-President tal-Qorti Ġenerali tad-9 ta’ Ġunju 2023 – FFPE section Conseil vs Il-Kunsill (Kawża T-179/23 R) (“Miżuri provviżorji – Dritt istituzzjonali – Organizzazzjonijiet sindakali jew professjonali (OSP) – Ftehim konkluż bejn il-Kunsill u l-OSP tas-Segretarjat Ġenerali tal-Kunsill – Proċedura ta’ verifika tal-kriterji għar-rikonoxximent u għar-rappreżentattività tal-OSP – Sospensjoni tad-drittijiet li jirriżultaw mill-ftehim ta’ OSP li ma laħaqx il-limitu minimu ta’ rappreżentattività – Talba għas-sospensjoni tal-eżekuzzjoni – Nuqqas ta’ urġenza”) (2023/C 252/63) Lingwa tal-kawża: il-Franċiż Partijiet Rikorrent: Fédération de la fonction publique européenne section Conseil (FFPE section Conseil) (Brussell, il-Belġju) (rappreżentanti: A. Champetier u S. Rodrigues, avukati) Konvenut: Il-Kunsill tal-Unjoni Ewropea (rappreżentanti: M. Bauer u I. Demoulin, aġenti)
Suġġett Permezz tat-talba tagħha abbażi tal-Artikoli 278 u 279 TFUE, ir-rikorrenti titlob is-sospensjoni tal-eżekuzzjoni tan-Nota tal-Kunsill tal-Unjoni Ewropea tat-3 ta’ April 2023 (ORG.1.F/7053/23) dwar il-ħruġ tat-tieni proċedura ta’ verifika tal-FFPE.
Dispożittiv 1) It-talba għal miżuri provviżorji hija miċħuda.
2) L-ispejjeż huma rriżervati.
Rikors ippreżentat fis-6 ta’ April 2023 – Dansk Avis Omdeling Distribution vs Il-Kummissjoni (Kawża T-195/23) (2023/C 252/64) Lingwa tal-kawża: l-Ingliż Partijiet Rikorrent: Dansk Avis Omdeling Distribution A/S (Vejle, id-Danimarka) (rappreżentant: L. Sandberg-Mørch, avukat) Konvenut: Il-Kummissjoni Ewropea
Talbiet Ir-rikorrenti titlob li l-Qorti Ġenerali jogħġobha: — tiddikjara r-rikors ammissibbli u fondat; — tannulla d-Deċiżjoni C(2022) 5706 final tal-10 ta’ Awwissu 2022 dwar l-għajnuna mill-Istat SA.
57991 – 2021/C (ex 2021/NN) implimentata mid-Danimarka għall-kumpens tal-obbligu ta’ servizz universali mogħti lil Post Danmark A/S għas-sena 2020, u — tikkundanna lill-Kummissjoni għall-ispejjeż tagħha stess u għal dawk tar-rikorrenti.